Na temelju članka 11. Statuta Centra za kulturu Čakovec i članka 2. Odluke o načinu provođenja postupka javnog natječaja za šefa računovodstva Centra za kulturu od 12. travnja 2023., Povjerenstvo za provođenje postupka javnog natječaja za šefa računovodstva Centra za kulturu Čakovec, dana 28. travnja 2023., raspisuje

JAVNI NATJEČAJ

za prijem zaposlenika na radno mjesto ŠEF RAČUNOVODSTVA

ŠEF RAČUNOVODSTVA – 1 izvršitelj na neodređeno vrijeme s punim radnim vremenom

 uz probni rad u trajanju od 6 mjeseci

UVJETI:

- završen preddiplomski i diplomski sveučilišni studij ekonomije ili integrirani preddiplomski i diplomski sveučilišni studij ekonomije ili specijalistički diplomski stručni studij ekonomije, čijim se završetkom stječe najmanje 300 ECTS bodova (magistar struke) ili visoka stručna sprema – ekonomskog – računovodstvenog smjera sukladno propisima koji su bili na snazi prije stupanja na snagu Zakona o znanstvenoj djelatnosti i visokom obrazovanju

- minimalno pet (5) godina radnog iskustva

- poznavanje rada na računalu

Dodatni uvjet:

* iskustvo na poslovima proračunskog računovodstva

Uz prijavu kandidati su dužni priložiti:

* životopis
* dokaz o državljanstvu (domovnica, preslik osobne iskaznice ili putovnice)
* dokaz o stečenoj stručnoj spremi (preslik diplome)
* dokaz o radnom iskustvu (ispis elektroničkog zapisa podataka HZMO-a ili potvrda o podacima evidentiranim u matičnoj evidenciji HZMO-a)
* dokaz o poznavanju rada na računalu
* dokaz o iskustvu na poslovima proračunskog računovodstva
* uvjerenje nadležnog suda da se protiv kandidata ne vodi kazneni postupak (izdano u vrijeme raspisanog natječaja)

Preslike traženih dokumenata ne moraju biti ovjerene, a izabrani kandidat dužan je, prije sklapanja ugovora o radu, priložiti dokumentaciju u izvorniku ili ovjerenom presliku.

Za kandidate prijavljene na natječaj koji ispunjavaju formalne uvjete iz natječaja provest će se pisana provjera stručnog znanja iz proračunskog računovodstva i intervju.

Prijavu na natječaj mogu dostaviti osobe oba spola (čl. 13. Zakona o ravnopravnosti spolova NN RH 82/08, 69/17).

Prijava na natječaj mora biti potpisana.

Kandidati koji ostvaruju pravo prednosti pri zapošljavanju dokazuju to rješenjem ili potvrdom o priznatom statusu i potvrdom o nezaposlenosti Hrvatskog zavoda za zapošljavanje izdanom za vrijeme javnog natječaja te dokaz iz kojeg je vidljivo na koji način je prestao radni odnos kod posljednjeg poslodavca (ugovor, rješenje, odluka i sl.).

Kandidat koji se poziva na pravo prednosti pri zapošljavanju na temelju članka 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19 i 84/21) uz prijavu na javni natječaj dužan je, osim dokaza o ispunjavanju traženih uvjeta, priložiti sve potrebne dokaze za ostvarivanje prava prednosti pri zapošljavanju dostupne na poveznici.

<https://www.zakon.hr/z/973/Zakon-o-hrvatskim-braniteljima-iz-Domovinskog-rata-i-%C4%8Dlanovima-njihovih-obitelji>

Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (NN RH 157/13, 152/14, 39/18 i 32/20), uz prijavu na javni natječaj dužan je, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Riječi i pojmovi korišteni u javnom natječaju, koji imaju rodno značenje, odnose se jednako na muški i ženski rod, bez obzira na to jesu li korišteni u muškom ili ženskom rodu.

Prijavom na natječaj kandidati su izričito suglasni da Centar za kulturu Čakovec, može prikupljati, koristiti i obrađivati njihove podatke u svrhu provedbe natječajnog postupka, a sukladno propisima koji uređuju područje zaštite podataka.

Rok za podnošenje prijava je 8 dana od dana objave natječaja.

**Prijave na natječaj dostavljaju se na adresu:**

**Centar za kulturu Čakovec, Trg Republike 3, 40000 Čakovec s naznakom „za natječaj – za radno mjesto šefa računovodstva“**

Nepotpune i nepravovremene prijave na natječaj neće se razmatrati.

O rezultatima izbora kandidati će biti pisano obaviješteni u roku od 45 dana od dana isteka roka za podnošenje prijava.

Centar za kulturu zadržava pravo da ne prihvati ni jednu od pristiglih ponuda ili da poništi natječaj.

Natječajna dokumentacija se ne vraća.